

**REPUBLIKA HRVATSKA**

**DJEČJI VRTIĆ IVANKOVO**

Upravno vijeće

KLASA: 112-01/25-01/07

URBROJ: 2196-15-2/1-25-2

Ivankovo, 10. srpnja 2025.

Na osnovi članka 26. Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23), i članka 63. Statuta Dječjeg vrtića Ivankovo KLASA: 011-05/24-01/01, URBROJ: 2196-15-2/1-24-4, sukladno Odluci o raspisivanju natječaja za zapošljavanje odgojitelja/odgojiteljice na određeno puno radno vrijeme KLASA: 112-01/25-01/06, URBROJ: 2196-15-2/1-25-1, Upravno vijeće Dječjeg vrtića Ivankovo na 4. sjednici održanoj 10. srpnja 2025. donosi

**NATJEČAJ**

**za zapošljavanje 5 odgojitelja/odgojiteljica na neodređeno puno radno vrijeme**

**1. ODGOJITELJ/ODGOJITELJCA**

- na **neodređeno**, puno radno vrijeme uz probni rad od 6 mjeseci**, 5** izvršitelja/izvršiteljica

Uvjeti za zasnivanje radnog odnosa utvrđeni su prema članku 24. i 25. Zakona o predškolskom odgoju i obrazovanju (NN 10/97., 107/07, 94/13, 98/19, 57/22, 101/23) i članku 2., točka 1., Pravilnika o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (NN 133/97).

Osim uvjeta propisanih Zakonom o predškolskom odgoju i obrazovanju (članak 24. i 25.), kandidat/kandidatkinja mora ispunjavati i opće uvjete za prijam u radni odnos:

1. zdravstvenu sposobnost za obavljanje poslova radnog mjesta

* dokaz o zdravstvenoj sposobnosti za obavljanje poslova radnog mjesta kandidat/kandidatkinja je dužan/dužna dostaviti po obavijesti o izboru

2. radni odnos u dječjem vrtiću ne može zasnovati osoba koja ima zapreke definirane člankom 25. Zakona o predškolskom odgoju i obrazovanju (NN 10/97., 107/07, 94/13, 98/19, 57/22, 101/23).

U vlastoručno potpisanoj prijavi na natječaj kandidat/kandidatkinja je dužan/dužna navesti svoje osobne podatke: ime i prezime, datum rođenja, adresu stanovanja, telefonski broj i, po mogućnosti, adresu svoje e-pošte.

Uz pisanu prijavu na natječaj treba priložiti:

* životopis (vlastoručno potpisan)
* presliku domovnice ili važeće osobne iskaznice
* dokaz o stečenoj stručnoj spremi – preslika diplome o stečenoj stručnoj spremi
* elektronički zapis, odnosno potvrda o podacima evidentiranim u matičnoj evidenciji Hrvatskog zavoda za mirovinskog osiguranje
* vlastoručno potpisanu izjavu o davanju suglasnosti za obradu osobnih podataka („Suglasan / suglasna sam da se moji osobni podaci o imenu i prezimenu objave na web stranici Dječjeg vrtića Ivankovo, <http://www.vrtic-ivankovo.hr/> tijekom rezultata natječajnog postupka.“)
* kao dokaz o nepostojanju zapreka za zasnivanje radnog odnosa sukladno članku 25. Zakona o predškolskom odgoju i obrazovanju dostavljaju se sljedeći dokumenti (ne stariji od 6 mjeseci od dana objave natječaja):

a) uvjerenje nadležnog suda (Općinskog suda) da se protiv kandidata / kandidatkinje ne vodi kazneni postupak prema članku 25. stavak 2. Zakona o predškolskom odgoju i obrazovanju

b) uvjerenje nadležnog suda (Prekršajnog suda) da se protiv kandidata / kandidatkinje ne vodi prekršajni postupak prema članku 25., stavak 4., Zakona o predškolskom odgoju i obrazovanju

c) potvrda nadležnog Centra za socijalnu skrb da kandidat/kandidatkinja nema izrečenu mjeru za zaštitu dobrobiti djeteta iz članka 25., stavak 10., Zakona o predškolskom odgoju i obrazovanju.

Kandidat/kandidatkinja koji/koja ima pravo prednosti kod prijama u radni odnos prema posebnom zakonu dužan je u prijavi na natječaj pozvati se na to pravo i priložiti odgovarajuće isprave kao dokaz o statusu te druge dokaze sukladno posebnom zakonu kojim je uređeno to pravo kako bi ostvario prednost u odnosu na ostale kandidate, samo pod jednakim uvjetima.

Tražene isprave (dokazi) prilažu se u neovjerenoj preslici (osim vlastoručno potpisane pisane Izjave o zaštiti osobnih podataka koja se predaje u izvorniku), a prije izbora od kandidata/kandidatkinje se može zatražiti dostava izvornika na uvid.

Na natječaj se mogu javiti osobe oba spola. Izrazi koji imaju rodno značenje odnose se jednako na muški i ženski rod.

Kandidat/kandidatkinja koji/koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/17, 98/19), člankom 48. f. Zakona o zaštiti vojnih i civilnih invalida rata (NN 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 101/03, 148/13., 98/19), člankom 9. Zakona o profesionalnoj rehabilitaciji i zapošljavanju osoba s invaliditetom (NN 157/13, 152/1, 39/18) dužan je pozvati se na to pravo te ima prednost u odnosu na ostale kandidate samo pod jednakim uvjetima.

Kandidat/kandidatkinja koji/koja se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je priložiti, osim dokaza o ispunjavanju traženih uvjeta iz ovog natječaja i sve potrebne dokaze navedene na poveznici Ministarstva hrvatskih branitelja:

<https://branitelji.gov.hr/zaposljavanje-u-drzavnoj-sluzbi/843>

Dodatne informacije o dokazima koji su potrebni u svrhu ostvarivanja prednosti pri zapošljavanju, nalaze se na sljedećoj poveznici:

<https://branitelji.gov.hr/UserDocsImages//MHB%20MEDVED/12%20Prosinac/Zapo%C5%A1ljavanje//Popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju.pdf>

Kandidat/kandidatkinja koji/koja se poziva na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (NN br. 84/21) dužan/dužna je uz prijavu na natječaj, pored dokaza o ispunjavanju traženih uvjeta, priložiti i sve potrebne dokaze iz članka 49. navedenog Zakona dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf>

Kandidat/kandidatkinja koji/koja se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan/dužna je osim dokaza o ispunjavanju traženih uvjeta ovim natječajem priložiti i dokaz o utvrđenom statusu osobe s invaliditetom.

Kandidat/kandidatkinja koji/koja se poziva na pravo prednosti pri zapošljavanju sukladno članku 9. Zakona o profesionalnoj rehabilitaciji i zapošljavanju osoba s invaliditetom, uz prijavu na natječaj dužan/dužna je, osim dokaza o ispunjavanju traženih uvjeta, priložiti i rješenje o utvrđenom invaliditetu, odnosno drugu javnu ispravu o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji mu je način prestao radni odnos kod posljednjeg poslodavca (rješenje, ugovor, sporazum i sl.).

Kandidat/kandidatkinja koji/koja se poziva na pravo prednosti pri zapošljavanju sukladno članku 48. f Zakona o zaštiti vojnih i civilnih invalida rata, uz prijavu na natječaj dužan/dužna je, osim dokaza o ispunjavanju traženih uvjeta, priložiti i rješenje ili potvrdu o priznatom statusu iz koje je vidljivo spomenuto pravo, dokaz iz kojeg je vidljivo na koji mu je način prestao radni odnos kod posljednjeg poslodavca (rješenje, ugovor, sporazum i sl.).

Nepotpune i nepravovremeno pristigle prijave neće se razmatrati. Nepotpune su prijave one koje ne sadrže ovim natječajem zatražene isprave i priložene dokaze.

Prijave na natječaj s dokazima o ispunjavanju traženih uvjeta podnose se u zatvorenoj omotnici u roku od 8 dana od dana objave natječaja na službenim stranicama Hrvatskog zavoda za zapošljavanje, neposredno Dječjem vrtiću na urudžbeni zapisnik ili poštom preporučeno na adresu: DJEČJI VRTIĆ IVANKOVO – Upravna zgrada, Rojičani 85 a, 32281 Ivankovo, s naznakom „NATJEČAJ ZA ODGOJITELJA/ODGOJITELJICU NA NEODREĐENO – NE OTVARAJ“.

Kandidati koji ispunjavaju uvjete Natječaja bit će pozvani na razgovor u prostorije Vrtića. O vremenu održavanja razgovara kandidati će biti obaviješteni putem e-pošte po isteku roka za podnošenje prijava.

Kandidati koji ne pristupe razgovoru, smatrat će se da su odustali od prijave na Natječaj.

O rezultatima natječaja kandidati će biti obaviješteni putem web stranice Dječjeg vrtića Ivankovo <http://www.vrtic-ivankovo.hr/>.

Prijavom na natječaj, kandidati su suglasni da Dječji vrtić Ivankovo kao voditelj zbirke osobnih podataka može prikupljati, obrađivati i koristiti osobne podatke u svrhu provedbe postupaka Natječaja u skladu s odredbama Opće uredbe (EU) 2016/679 o zaštiti osobnih podataka i Zakona o provedbi Opće uredbe o zaštiti podataka (NN 42/18).

PREDSJEDNICA UPRAVNOG VIJEĆA

Mirela Roy Chowdhury, prof.